ສປປ ລາວ ​ບໍ່ໄ​ດ້ສະ​ແດງ​ອອກ​ ການຕັດສິນ ທາງ​ການ​ເມືອງ ໃນກໍລະນີ ການ​ລັກພາ​ໂຕ ທ່ານສົມບັດ 
ກະຊວງ​ການ​ຕ່າງປະ​ເທດ​ ຂອງ ສປປ ລາວ ບໍ່​ໄດ້​​ໃຫ້​ຄວາມ​ເຫັນແຕ່​ຢ່າງ​ໃດ ຕໍ່​ການ​ຮ້ອງ​ຮຽນ ​ຂອງ​ ອົງການ​ຂ່າວ Reuters ​​ເພື່ອ​ຂໍ​ຄວາມ​ເຫັນ ​ກ່ຽວ​ກັບ​ເລື້ອງນີ້.
ສປປ ລາວ ບໍ່ໄດ້ສະແດງອອກໃຫ້ເຫັນເຖິງ “ການຕັດສິນໃຈ ທາງການເມືອງເພື່ອຫາທາງແກ້ໄຂ” ກໍລະນີການລັກພາໂຕ ຢ່າງລຶກລັບຂອງນັກເຄື່ອນໄຫວຜູ້ຫ້າວຫັນ ທາງດ້ານສັງຄົມ ຄົນສຳຄັນ ຊຶ່ງທາງເຈົ້າໜ້າທີ່ຂອງອົງການສະຫະປະຊາຊາດ ໄດ້ກ່າວ ໃນວັນຈັນຜ່ານມານີ້ ໃນວາລະຄົບຮອບປີທີ 3 ຂອງການລັກພາຕົວຜູ້ກ່ຽວ ອົງການສະຫະປະຊາຊາດແລະຄະນະກຳມາທິການດ້ານກົດໝາຍຂອງສາກົນໄດ້ກ່າວວ່າ ຕຳຫຼວດໃນ ສປປ ລາວ ປະຕິເສດທີ່ຈະທົບທວນຄືນ ພາບວີດີໂອໃໝ່ກ່ຽວກັບການລັກພາຕົວຂອງທ່ານ ສົມບັດ ສົມພອນ ຜູ້ນຳກຸ່ມສັງຄົມພົນລະເຮືອນ ທີ່ເຮັດວຽກເພື່ອສົ່ງເສີມການພັດທະນາແບບພໍພຽງ ກຸ້ມຕົນເອງ ໃນເຂດຊົນນະບົດທີ່ຍາກຈົນໃນລາວ ເຈົ້າໜ້າທີ່ຂັ້ນສູງຂອງອົງການຂ້າຫຼວງໃຫຍ່ ດ້ານສິດທິມະນຸດສະຫະປະຊາຊາດ ທ່ານ Laurent Meillan ກ່າວວ່າ ການລັກພາຕົວດັ່ງກ່າວນີ້ “ໄດ້ສ້າງປະເພນີແຫ່ງຄວາມຢ້ານກົວ” ໃນບັນດາພວກພະນັກງານຂອງກຸ່ມອົງການຈັດຕັ້ງທີ່ບໍ່ຂຶ້ນກັບລັດ ຖະບານຕ່າງໆ ໃນ ສປປ ລາວ ຊຶ່ງເປັນນຶ່ງໃນບັນດາປະເທດທີ່ທຸກຍາກທີ່ສຸດໃນ ເອເຊຍອາຄະເນ “ພວກເຮົາບໍ່ໄດ້ຊາບວ່າ ມີຄວາມກ້າວໜ້າໃດໆເລີຍ ນັບຕັ້ງແຕ່ລັດຖະບານໃຫ້ຄຳໝັ້ນສັນຍາໃນກອງປະຊຸມສະພາສິດທິມະນຸດອົງການສະຫະປະຊາຊາດ”ທ່ານ Meillan ໄດ້ບອກກ່າວໃນກອງປະຊຸມຖະແຫຼງຂ່າວທີ່ບາງກອກ ທີ່ກ່າວອ້າງເຖິງ ການຄ້ຳປະກັນຈາກທາງລາວ ທີ່ວ່າຈະນຳເອົາພວກທີ່ກະທຳຜິດນີ້ ມາຮັບໂທດທີ່ຕົນໄດ້ກໍ່ໄວ້ຢ່າງຊອບທຳ ໃນເດືອນມັງກອນປີນີ້ ສປປ ລາວ ໄດ້ທຳການຊັ່ງຊາຕີລາຄາກ່ຽວກັບປະຫວັດໃນການເຄົາລົບນັບຖືສິດທິມະນຸດຂອງຕົນ ແລະຍອມຮັບເອົາການສະເໜີເເນະຈາກທາງສະພາສິດທິມະນຸດຂອງອົງການສະຫະປະຊາຊາດ ຮວມທັງການຮຽກຮ້ອງໃຫ້ມີການສືບສວນ ສອບສວນຢ່າງໂປ່ງໃສ ກ່ຽວກັບການຫາຍຕົວໄປຂອງນັກເຄື່ອນໄຫວ ຜູ້ຊຶ່ງເປັນທີ່ຮູ້ຈັກກັນຢ່າງກວ້າງຂວາງໃນເວທີສາກົນ ທ່ານນີ້ ກະຊວງການຕ່າງປະເທດຂອງ ສປປ ລາວ ບໍ່ໄດ້ໃຫ້ຄວາມເຫັນແຕ່ຢ່າງໃດ ຕໍ່ການຮ້ອງຮຽນຂອງທາງອົງການຂ່າວ Reuters ເພື່ອຂໍຄວາມເຫັນກ່ຽວກັບເລື້ອງນີ້ ‘Veil of silence has fallen’